เซี่ยงไฮ้คอมโพสิตปิดลบ 19 จุด หลัง PMI การผลิตจีนชะลอตัว
เซี่ยงไฮ้คอมโพสิตปิดลบ 19 จุด หลัง PMI การผลิตจีนชะลอตัว
3 ก.พ. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวลง โดยดัชนีเซี่ยงไฮ้คอมโพสิตปรับตังลง 19.00 จุด หรือ 0.60% ปิดที่ 3,140.17 จุด ภายหลังจากที่ได้มีการเปิดเผยข้อมูลดัชนีผู้จัดการฝ่ายจัดซื้อ (PMI) ภาคการผลิตของจีนเดือนม.ค.ที่ชะลอตัวลง
ธนาคารกลางจีนได้ประกาศขึ้นอัตราดอกเบี้ยซื้อคืนพันธบัตรผ่านโครงการซื้อขายหลักทรัพย์หรือพันธบัตรของทางการ (open market operation) โดยปรับขึ้น 0.10% และให้มีผลบังคับใช้ในวันนี้
สื่อต่างประเทศรายงานว่า ความเคลื่อนไหวของธนาคารกลางจีนล่าสุดนี้ถือเป็นอีกสัญญาณที่บ่งชี้ถึงการคุมเข้มด้านนโยบายการเงิน ภายหลังจากที่เศรษฐกิจส่งสัญญาณของภาวะที่ทรงตัว รวมทั้งสะท้อนถึงความตั้งใจที่จะควบคุมความเสี่ยงในระบบการเงินในปีนี้
ดัชนีผู้จัดการฝ่ายจัดซื้อ (PMI) ภาคการผลิตของจีน ซึ่งมาร์กิตจัดทำร่วมกับไฉซิน ขยายตัวที่ระดับ 51.0 ในเดือนม.ค. ซึ่งชะลอตัวลงจากระดับ 51.9 ในเดือนธ.ค. 
อย่างไรก็ตาม ดัชนี PMI ยังคงเคลื่อนไหวที่ 50 ซึ่งบ่งชี้ว่าภาคการผลิตของจีนยังคงอยู่ในภาวะของการขยายตัว